PMIndiaData/PMIndiaSum huggingface dataset:
وزیراعظم نے ایچ ای ولیم ایس روٹو کو کینیا کا صدر  منتخب ہونے پر  مبارکباد دی

وزیر اعظم جناب نریندر مودی جی نے ایچ ای ولیم ایس روٹو کو کینیا کا صدر منتخب کئےجانے پر مبارکباد دی ہے۔ اپنے ایک ٹویٹ میں وزیراعظم نے کہا: ولیم روٹو کو کینیا کا صدر منتخب ہونے پر مبارکباد۔ میں ہمارے تاریخی دو طرفہ تعلقات کو مضبوط بنانے کے لیے ان کے ساتھ مل کر کام کرنے کا منتظر ہوں۔’’ ٹویٹ –نریندر مودی) @نریندر مودی (ستمبر 7،2022
وزیراعظم نے ایچ ایچ پرمکھ سوامی مہاراج کو اُن کی جینتی پر خراج عقیدت پیش کیا

نئی دہلی۔27؍نومبر۔وزیراعظم جناب نریندر مودی نے ایچ ایچ پرمکھ سوامی مہاراج کو اُن کی جینتی پر خراج عقیدت پیش کیا۔ ’’میں دنیا بھر کے اُن لاکھوں عقیدتمندوں کے ساتھ ہوں جو ایچ ایچ پرمکھ سوامی مہاراج کو اُن کی جینتی پر اُن کے آگے سر جھکاتے ہیں۔ وہ ایک قابل تعریف روح پیکر تھے۔ جن کی مثالی خدمات اور انسانیت کیلئے اُن کی کوششوں کا بے شمار لوگوں کی زندگیوں پر مثبت اثر پڑا۔ ایچ ایچ پر مکھ سوامی مہاراج کے گراں قدر خیالات سے لوگ رہنمائی پاتے رہیں گے، ہم ضرورت مندوں ، غریبوں اور پسماندہ طبقوں کی زندگیوں کی کایاپلٹ کر دینے کے اُن کے ویژن سے ہمیشہ ہی متاثر رہے ہیں۔ ایچ ایچ پرمکھ سوامی مہاراج کے ساتھ میرے تعلقات خصوصی نوعیت کے تھے۔ جو وقت میں نے ان کے ساتھ گزارا وہ میرے لئے قابل یادگار ہے۔ میں خوش نصیب ہوں کہ میں نے ان سے آشیرواد لیا ہے۔ میں نے پچھلے سال سارنگ پور میں اُن کے بارے میں جو کچھ بھی کہا تھا وہ مندرجہ ذیل ہے: https://www.yog‘‘
وزیراعظم نے سردار پٹیل کو اُن کی  برسی پر خراج عقیدت پیش کیا

نئی دلی،15؍ دسمبر،وزیراعظم جناب نریندر مودی نے سردار پٹیل کو ان کی برسی پر خراج عقیدت پیش کیا ہے۔ اپنے ٹوئیٹ میں وزیراعظم نے کہاکہ ‘‘ طاقتور ، مستحکم اورخوشحال ہندوستان کی بنیاد رکھنے والے مرد آہن سردار ولبھ بھائی پٹیل کوان کی برسی پر صدہا سلام۔ ان کے دکھائے راستےہمیں ملک کے اتحاد، استحکام اور خودمختاری کے تحفظ کے لئے ہمیشہ تحریک دیتے رہیں گے۔ ’’
وزیراعظم نے  یوم شہید پر شہیدوں کو خراج عقیدت پیش کیا

نئی دہلی،23؍مارچ،وزیراعظم جناب نریندر مودی نے آج شہیدی دیوس (یوم شہید) کے موقع پر بھگت سنگھ ، سکھ دیو اور راج گورو کو خراج عقیدت پیش کیا۔ جناب مودی نے ایک ٹوئیٹ میں کہا ہے کہ ’’ایک ممنون قوم ان کی عظیم قربانیوں کو ہمیشہ یاد رکھے گی۔ جے ہند!‘‘ ۰۰۰۰۰۰۰۰ (م ن-وا- ق ر) (23-03-2020)
وزیر اعظم پندرہ اکتوبر کو سات نئی دفاعی کمپنیوں کو قوم کے لیے وقف کرنے کے ایک پروگرام میں ویڈیو کے زریعے خطاب کرینگے

وجے دشمی کے با برکت موقع پر وزیر اعظم جناب نریندر مودی وزارت دفاعی کے زیر اہتمام ایک پروگرام میں ویڈیو کے زریعے خطاب کرینگے۔ سات نئی دفاعی کمپنیوں کو قوم کے لیے وقف کرنے کا یہ پروگرام پندرہ اکتوبر 2021 کو ہوگا اور وزیر اعظم دن میں تقریبًا بارہ بج کر دس منٹ پر خطاب کرینگے۔ وزیر دفاع، وزیر مملکت برائے دفاع اور دفاعی صنعتی تنظیموں کے نمائندے اس موقع پر موجود رہیں گے۔ سات نائی دفاعی کمپنیوں کے بارے میں حکومت نے آرڈنس فیکٹری بورڈ کو سرکاری محکمے سے سات سو فیصد سرکاری ملکیت کورپوریٹ اداروں میں تبدیل کرنے کا فیصلہ کیا ہے جس کا مقصد ملک میں دفاعی تیاریوں میں خود کفالت کو بہتر بنانا ہے۔ اس اقدام سے کام کاج اور کا وائیوں کی خود مختاری اور کارکردگی بڑھے گی اور اس سے ترقی کے نئے امکانات ملیں گے اور جدت طرازی کو فروغ ملے گا۔ ساتئ نئی دفاعی کمپنیاں جنہیں شامل کیا گیا ہے وہ ہیں۔ میونیشن انڈیا لمیٹڈ (MIL)، آرمڈ وھیکل نگم لمیٹڈ (AVANI) اینڈ دانس ویپن اینڈ ایکیوپمنٹ انڈیا لمیٹڈ (اے ڈبلو ای۔ انڈیا)، ٹروپ کمفرٹ لمٹڈ (TCL)، ینترا انڈیا لمٹڈ (YIL)، انڈیا اوپٹیل لمٹڈ (IOL) اور گلائیڈرس انڈیا لمٹڈ (GIL) <><><><><> ش ح،ع س، ج
کابینہ نے آج آئی ایس اے رکن ممالک کے لئے آئی ایس اے کے فریم ورک معاہدے میں ترمیم  کیلئے قرارداد پیش کرنے کو منظوری دی

نئی دہلی،یکم ؍نومبر/ وزیراعظم جناب نریندر مودی کی صدارت میں مرکزی کابینہ نے آئی ایس اے کے تمام رکن ممالک کے لئے جو اقوام متحدہ کے بھی رکن ہیں ، بین الاقوامی شمسی اتحاد (آئی ایس اے)کے پہلے اجلاس میں آئی ایس اے کے فریم ورک معاہدے میں ترمیم کے سلسلے میں قرارداد پیش کرنے کو وصولی طور پر منظوری دے دی ہے۔ فوائد: آئی ایس اے کی سب کے لئے رکنیت کھلنے سے شمسی توانائی عالمی ایجنڈے میں شامل ہو جائے گی جس سے شمسی توانائی کی پیدوار اور اس کے استعمال کو عالم گیر سطح پر حمایت حاصل ہوگی۔ اس سے آئی ایس اے سب کی شمولیت کے لئے کھل جائے گا جس سے تمام رکن ممالک جو کہ اقوام متحدہ کے بھی رکن ہیں، وہ اس کے رکن بن جائیں گے ۔ مذکورہ ادارے کی رکنیت میں وسعت سے عمومی طور پرپوری دنیا کو آئی ایس اے کی پہل سے فائدہ ہوگا۔
اپنے آپ میں ایک منفرد پہل قدمی کے تحت، وزیر اعظم 6 اگست کو، تجارت و کاروبار کے حصہ داروں اور بیرون ملک بھارتی مشنوں کے سربراہان سے بات چیت کریں گے

نئی دہلی، 05 اگست 2021: وزیر اعظم جناب نریندر مودی 6 اگست 2021کو ویڈیو کانفرنسنگ کے توسط سے تجارت و کاروبار کے حصہ داروں اور بیرون ملک بھارتی مشنوں کے سربراہان سے بات چیت کریں گے۔ اس موقع پر وزیر اعظم کے ذریعہ "لوکل ہوا گلوبل۔ دنیا کے لئے میک ان انڈیا" کا نعرہ دیا جائے گا۔ برآمدات کا شعبہ روزگار کے زبردست مواقع پیدا کرنے، خصوصاً ایم ایس ایم ای اکائیوں اور مزدوروں کی بڑی تعداد والے شعبوں، کے لئے زبردست مضمرات کا حامل ہے، ساتھ ہی مینوفیکچرنگ کے شعبے اور مجموعی طور پر معیشت پر اس کے نمایاں اثرات مرتب ہوں گے۔ اس بات چیت کا مقصد عالمی تجارت میں بھارت کی برآمدات اور اس کے شیئر میں اضافہ کے لئے ایک ارتکازی قوت فراہم کرنا ہے۔ اس بات چیت کا مقصد ہمارے برآمداتی مضمرات کو توسیع دینے اور عالمی مطالبات کو پورا کرنے کے لئے مقامی صلاحیتوں کو بروئے کار لانے کے لئے تمام تر حصہ داروں کو توانائی فراہم کرنا ہے۔ کامرس کے مرکزی وزیر اور وزیر خارجہ بھی اس بات چیت کے دوران موجود ہوں گے۔ 20 سے زائد محکموں کے سکریٹری حضرات، ریاستی حکومت کے افسران، ایکسپورٹ پروموشن کونسل اینڈ چیمبرس آف کامرس کے اراکین بھی اس گفت و شنید میں حصہ لیں گے۔
وزیراعظم کا  تیلگو اداکار جے پرکاش ریڈی کی موت پر اظہار تعزیت

نئی دہلی ،08ستمبر: وزیراعظم جناب نریندر مودی نے تیلگو اداکار جناب جے پرکاش ریڈی کی موت پر تعزیت کا اظہار کیا ہے۔ انہوں نے اپنے ٹوئیٹ پیغام میں کہا ‘‘جے پرکاش ریڈی نے اپنی منفرد انداز کی اداکاری سے ہر ایک کو متاثر کیا۔ انہوں نے اپنی پیشہ وارانہ زندگی کے دوران بہت سے قابل یادگار کردار ادا کئے۔ سنیما کی دنیا کا، ان کے انتقال سے کافی نقصان ہوا ہے۔ میرے جذبات اُن کے کنبے اور ان کے پرستاروں کے ساتھ ہیں’’۔
وزیر اعظم نے ایشین کپ میں کانسے کا تمغہ جیتنے پر ٹیبل ٹینس کھلاڑی منیکا بترا کو مبارکباد پیش کی

وزیر اعظم جناب نریندر مودی نے ایشین کپ میں کانسے کا تمغہ جیتنے پر ٹیبل ٹینس کھلاڑی منیکا بترا کو مبارکباد پیش کی ہے۔ وزیر اعظم نے ٹوئیٹ کیا; ’’ایشین کپ میں کانسے کا تمغہ جیت کر بھارتی ٹیبل ٹینس کے لیے تاریخ رقم کرنے پر میں منیکا بترا کو مبارکباد پیش کرتا ہوں۔ ان کی کامیابی بھارت بھر کے متعدد ایتھلیٹوں کو ترغیب فراہم کرے گی اور ٹیبل ٹینس کا کھیل مزید مقبول عام بنے گا۔@manikabatra_TT ‘‘
روایتی نظام ادویہ کے شعبے میں بھارت ۔ ایران تعاون کے لئے مفاہمتی عرضداشت کو کابینہ کی منظوری

نئی دہلی ،15؍مارچ :وزیراعظم ، جناب نریندرمودی کی صدارت میں روایتی نظام ادویہ کے شعبے میں بھارت ۔ ایران تعاون کے لئے مفاہمتی عرضداشت کو مرکزی کابینہ نے منظوری دے دی ہے ۔ فوائد: یہ مفاہمتی عرضداشت، روایتی نظام ادویہ کے شعبے میں دونوں ممالک کے مابین باہمی تعاون میں اضافہ کریگی ۔ یہ چیزدونوں ممالک کے مشترکہ ثقافتی ورثے کے پیش نظر،دونوں کے لئے ازحداہمیت کی حامل ہوگی ۔ پس منظر: بھارت ادویہ جاتی پودوں سمیت روایتی ادویہ کے باقاعدہ نظام سے مالامال ہے ،جوعالمی صحتی منظرنامے کے لحاظ سے زبردست مضمرات کا حامل ہے ۔ بھارت اور ایران لسانیات ، ثقافت اورروایات کے معاملے میں متعدد مشترکہ نکات کے حامل ہیں اور جڑی بوٹیوں کے ادویہ جاتی استعمال کی مشترکہ وراثت کے بھی حامل ہیں ۔ دونوں ممالک میں بڑی تعداد میں حیاتیاتی گوناگونی کے عوامل موجود ہیں اور ان دونوں ممالک میں ادویہ جاتی پودے پائے جاتے ہیں ، جن میں اکثر کا استعمال روایتی نظام ادویہ کے تحت کیاجاتاہے ۔ اس کے علاوہ ، ایران نے روایتی نظام ادویہ کے معاملے میں بھارت کی حیثیت کو باقاعدہ طورپرتسلیم بھی کیاہے ،کیونکہ یہاں وسیع پیمانے پرمضبوط بنیادی ڈھانچہ اورجدیدترین پیداواری اکائیاں موجود ہیں ۔ وزارت آیوش، حکومت ہند، اس امرکی ذمہ دارہے کہ وہ آیوروید ،یوگ، قدرتی طریقہ علاج ، یونانی ، سدھ، سوا۔رگپااورہومیوپیتھی سمیت روایتی نظام ادویہ کو فروغ دے اور اس کی ترویج واشاعت کی کوشش کرے ۔ اس کے لئے وزارت نے چین ، ملیشیا ، ترینیداد اینڈ،ٹوبیکو، ہنگری ، بنگلہ دیش ، نیپال ، ماریشس اور منگولیاکے ساتھ روایتی طریقہ ادویہ کے شعبے میں تعاون بڑھانے کے لئے مفاہمتی عرضداشت کے ذریعہ موثر اقدامات کئے ہیں ، ایک دیگرمفاہمتی عرضداشت سری لنکاکے ساتھ دستخط کئے جانے کے لئے مجوزہ ہے ۔ (م ن ۔ ع آ۔820115.03.)
کابینہ نے دریائے کُشیارہ کی مشترکہ سرحد سے ہندوستان اور بنگلہ دیش دونوں کے ذریعہ 153-153 کیوسک تک پانی حاصل کرنے سے متعلق ،ہند وستان اور بنگلہ دیش کے درمیان کئے جانے  مفاہمت نامے کو منظوری دی

وزیراعظم جناب نریندر مودی کی صدارت میں مرکزی کابینہ نے دریائے کُشیارہ کی مشترکہ سرحد سے ہندوستان اور بنگلہ دیش دونوں میں سے ہر ایک کے ذریعہ 153 کیوسک تک پانی حاصل کرنے سے متعلق جمہوریہ ہند اور جمہوریہ بنگلہ دیش کی حکومتوں کے درمیان کئے گئے مفاہمت نامے پر بعد از وقوع واقعہ آج منظوری دی ہے۔ اپنی پانی کی ضرورتوں کو پورا کرنے کے لئے خشک موسم (یکم نومبر سے 31 مئی تک) کے دوران دریائے کُشیارہ کی مشترکہ سرحد سے ہند وستان اور بنگلہ دیش میں سے ہر ایک کے ذریعہ 153 کیو سک تک پانی حاصل کرنے کے بارے میں کئے جانے والے مفاہمت نامے پر 6 ستمبر 2022 کو حکومت جمہوریہ ہند کی جل شکتی کی وزارت اور حکومت عوامی جمہوریہ بنگلہ دیش کی آبی وسائل کی وزارت نے دستخط کئے تھے۔ اس مفاہمت نامے کے بعد آسام کی حکومت اپنی پانی کی ضرورتوں کو پورا کرنے کے لئے خشک موسم (یکم نومبر سے 31 مئی تک) کے دوران دریائے کشیارہ کی مشترکہ سرحد سے 153 کیوسک پانی حاصل کرسکتی ہے۔ خشک موسم کے دوران دونوں فریقوں کے ذریعہ پانی کے حصول کی نگرانی کے مقصد سے دونوں ممالک کے درمیان ایک مشترکہ مونیٹرنگ ٹیم قائم کی جائے گی۔ ۔۔۔۔۔۔۔۔۔۔۔۔۔۔۔۔۔۔۔۔۔۔ (ش ح- ا گ- ق ر)
وزیراعظم کل وارانسی دورہ کریں گے

ڈیزل سے الیکٹرک میں تبدیل کے لئےلوکو موٹیو کا افتتاح کریں گے گرو روی داس جائے پیدائش کے ترقیاتی پروجیکٹ کا سنگ بنیاد رکھیں گے ہومی بھابھا کینسر اسپتال لہرتارا کاافتتاح ہوگا متعدد ترقیاتی پروجیکٹوں کی رونمائی ہوگی نئی دہلی، 18 فروری ،وزیراعظم جناب نریندر مودی کل 19 فروری2019 کو اتر پردیش کے شہر وارانسی کا دورہ کریں گے۔وہاں وہ متعدد ترقیاتی پروجیکٹوں کی رونمائی کریں گے۔ اپنے دورے کے دوران وزیراعظم وارانسی میں واقع ڈیزل لوکو موٹیو ورکس میں پہلے ڈیزل سے الیکٹرک میں تبدیل کئے گئے لوکو موٹیو کو ہری جھنڈی دکھا کر روانہ کریں گے۔وہ اس موقع پر لوکو موٹیو کا معائنہ کریں گے اور نمائش بھی دیکھیں گے۔ ڈیزل لوکو میوٹیو ورکس نے ڈبلیو ڈی جی تھری اے ڈیز ل انجنوں کو 10,000 ایچ پی کے دو الیکٹرک ڈبلیو اے جی سی تھری انجنوں میں تبدیل کیا ہے۔مکمل‘‘ میک ان انڈیا’’ پہل‘‘ پوری دنیا کے لئے ہندوستانی تحقیق و ترقی کے جدت طرازی ہے۔ ریل انجنوں کی تبدیلی کے نتیجے میں گرین ہاؤس گیس کے اخراج میں کمی آئے گی اور بھارتیہ ریلویز کے لئے بہتر ریلوے انجن حاصل ہوں گے۔ اس موقع پر وزیراعظم سری گوردھن پور کے سری گرو روی داس استھان میں گرو روی داس جائے پیدائش ترقیاتی پروجیکٹ کاسنگ بنیاد بھی رکھیں گے۔وہ یہاں سری گرو روی داس کے مجسمے پر خراج عقیدت پیش کریں گے اور یہاں سامعین سے خطاب بھی کریں گے۔ وزیراعظم بنارس یونیورسٹی کے نو تعمیر شدہ مدن موہن مالویہ کینسر سینٹر کا افتتاح کریں گے۔ یہ اسپتال اترپردیش، جھاڑ کھنڈ، بہار، اترا کھنڈ اور یہاں تک کہ پڑوسی ممالک جیسے نیپال سے آنے والے مریضوں کے لئے کینسر کا سستا اور جامع علاج کی سہولت بھی مہیا کرائیں گے۔ وزیراعظم کے ذریعہ ہومی بھابھا کینسر اسپتال، لہرتارا کا بھی افتتاح کیا جائے گا۔ کینسر کے دونوں اسپتالوں کے افتتاح کے ساتھ وارانسی کینسر سے متعلق امراض کے معیاری علاج و دیکھ بھال کے لئے اہم سینٹر بن جائے گا۔ وزیراعظم جناب نریندر مودی نئے اور قیمتی ٹیکنالوجی کے حامل پہلا نیا بھابھا ٹرون(ملٹی لیف کولیمٹر) قوم کے نام منسوب کریں گے۔ وارانسی یونیورسٹی میں پنڈت مدن موہن مالویہ کے مجسمہ اور وارانسی کےگھاٹوں کی دیواروں نقاب کشائی بھی کریں گے۔ بنارس یونیورسٹی میں پی ایم۔ جے اے وائی آیوشمان بھارت کے استفادہ کنندگان کے ساتھ بھی بات چیت کریں گے۔ لہذا وارانسی کے اّور گاؤں میں وزیراعظم متعدد ترقیاتی پروجیکٹوں کا افتتاح کریں گے جن کا مقصد وارانسی اور قرب وجوار کے علاقوں میں صحت اور دوسرے شعبوں کو فروغ دینا ہے۔وہ مختلف اسکیموں کے استفادہ کنندگان کے مابین اسناد بھی تقسیم کریں گے۔وہ دگویانگوں کے مابین امدادی اور معاونین آلات بھی تقسیم کریں گے۔ بعد ازاں وزیراعظم سامعین سے خطاب کریں گے۔
مرکزی کابینہ نے چھتیس گڑھ کی درج فہرست قبائل کی فہرست پرنظرثانی کی منظوری دے دی

نئی دہلی ،14فروری :وزیراعظم ، جناب نریندرمودی کی صدارت میں ہونے والے مرکزی کابینہ کے اجلاس میں آئینی ترمیم ( شیڈولڈ کاسٹ اینڈ شیڈولڈ ٹرائبس ) آرڈر( ترمیمی ) بل 2016میں سرکاری ترمیم کی تجویز پرمرکزی کابینہ کے مراسلے ( نوٹ ) کی منظوری دے دی ۔ جس کی روسے چھتیس گڑھ کے درج فہرست قبائل کی فہرست میں ترمیم کی جاسکے گی ۔ چھتیس گڑھ کے درج فہرست قبائل کی فہرست میں درج ذیل تبدیلیاں کی جائیں گی ۔ 1-پانچ نمبر کی انٹری میں ‘‘بھریا بھومیا’’ میں درج ذیل الفاظ جوڑے جائیں گے ۔‘‘ بھوئیاں ، بھوئین ، بھویان’’ 2-14نمبرکی انٹری کی جگہ درج ذیل انٹری درج کی جائیگی ۔ ‘‘14دھنوار، دھنوہار، دھنووار’’ 3-32اور 33نمبر کی انٹری کی جگہ درج ذیل انٹریاں درج کی جائیں گی ۔ ‘‘32ناگیشیا ، ناگیشیا ، کسان 33۔ اوراوں ،دھنکا، دھانگڈ’’ (4)41نمبر کی انٹری کے لئے درج ذیل انٹری درج کی جائیگی ، ‘‘ساور، ساوارا، سونرا، ساونرا’’ اور 43۔ کے بعد 42نمبر کی انٹری کی جگہ درج ذیل انٹری درج کی جائیگی ، ‘‘43، بھنجیا’’۔ یہ ایکٹ کانسٹی ٹیوشن ( شیڈولڈ کاسٹ اینڈ شیڈولڈ ٹرائبس ) آرڈر ( ترمیمی ) بل 2019 کے نام سے موسوم کیاجائیگا۔ اس بل کو قانونی شکل حاصل ہوجانے کے بعد چھتیس گڑھ کے درج فہرست قبائل کی نظرثانی شدہ فہرست نے نئی شامل فہرست برادریوں کے افراد کو بھی شیڈولڈٹرائبس کے لئے سرکارکی جاری اسکیموں سےفائدہ حاصل ہوسکے گا۔ ان میں سے بعض اہم اسکیموں میں میٹرک کے بعد وظیفہ (اسکالرشپ ) ، قومی غیرملکی اسکالرشپ ، نیشنل فیلو شپ ، اعلیٰ تعلیم ، رعایتی شرح سود پرنیشنل شیڈولڈٹرائبس فائننس اینڈ ڈیولپمنٹ کارپوریشن سے قرض کی سہولت اور شیڈولڈ ٹرائبس لڑکوں اورلڑکیوں کے لئے ہوسٹل جیسی سہولیات شامل ہیں ۔ مزید برآں انھیں سرکاری پالیسی کے مطابق ملازمتوں اور تعلیمی اداروں میں داخلے کے لئے ریزرویشن کافائدہ بھی حاصل ہوگا۔ ۔۔۔۔۔۔۔۔۔۔۔۔۔۔۔۔
وزیراعظم 7 اکتوبر کو پی ایم کیئرز کے تحت قائم پی ایس اے آکسیجن پلانٹس کو قوم کے لیے وقف کریں گے

وزیر اعظم جناب نریندر مودی 7 اکتوبر 2021 کو صبح 11 بجے ایمس رشی کیش ، اتراکھنڈ میں منعقد ہونے والی ایک تقریب میں 35 ریاستوں اور مرکز کے زیر انتظام علاقوں میں پی ایم کیئرز کے تحت قائم 35 پریشر سوئنگ ایڈسورپشن (پی ایس اے) آکسیجن پلانٹس قوم کو وقف کریں گے۔ اس کے ساتھ ہی ، ملک کے تمام اضلاع میں اب پی ایس اے آکسیجن پلانٹس لگائے جائیں گے۔ وزیراعظم اس موقع پر اجتماع سے خطاب بھی کریں گے۔ اب تک ، ملک بھر میں پی ایم کیئرز کے تحت کل 1224 پی ایس اے آکسیجن پلانٹس کی مالی اعانت کی گئی ہے ، جن میں سے 1100 سے زائد پلانٹس کو کمیشن دیا گیا ہے ، جو روزانہ 1750 میٹرک ٹن سے زیادہ آکسیجن کی پیداوارکرتے ہیں۔ یہ حکومت کی طرف سے عالمی وبا کووڈ-19 کے آنے کے بعد سے بھارت کی طبی آکسیجن پیدا کرنے کی صلاحیت کو بڑھانے کے لیے اٹھائے گئے فعال اقدامات کا بین ثبوت ہے۔ ملک کے ہر ضلع میں پی ایس اے آکسیجن پلانٹ لگانے کا منصوبہ پہاڑی علاقوں ، جزیروں اور دشوار گزار علاقوں میں حائل پیچیدہ اور مشکل ترین چیلنجوں سے نمٹنے کے دوران عمل میں لایا گیا۔ سات ہزار سے زائد اہلکاروں کو تربیت دے کر ان پلانٹس کے آپریشن اور دیکھ بھال کو یقینی بنایا گیا ہے۔ انہیں ایک امبیڈیڈ انٹرنیٹ آف تھنگز (آئی او ٹی) ڈیوائس کے ساتھ منسلک کیا گیا ہے جس کی ایک اپڈیٹیڈ اور تکنیک سے لیس ویب پورٹل کے ذریعے کام کاج اور کارکردگی کی حقیقی وقت میں نگرانی کی جائے گی۔ اتراکھنڈ کے گورنر اور وزیر اعلیٰ کے ساتھ مرکزی وزیر صحت بھی اس موقع پر موجود ہوں گے۔
آسیان – ہندوستان یاد گاری چوٹی کانفرنس سے ما قبل شام وزیر اعظم کی باہمی میٹنگیں

نئی دلّی ،25 جنوری / 25 سالہ ہندوستان –آسیان شراکت داری منانے کے سلسلے میں آسیان – ہندوستان یاد گاری چوٹی کانفرنس ( اے آئی سی ایس ) سے ما قبل شام وزیر اعظم جناب نریندر مودی نے میانما کی اسٹیٹ کونسلر ہر ایکسی لینسی دا آنگ سان سوچی ، ویتنام کے وزیر اعظم ہِز ایکسی لینسی جناب نوین ژوان پھوک اور فلپائن کے صدر ہز ایکسی لینسی جناب راڈ ریگو روا دوترتے کے ساتھ بدھ کے دن باہمی میٹنگیں کی ۔ وزیر اعظم نے آسیان – ہندوستان یاد گاری چوٹی کانفرنس میں شرکت کے لئے اور اس سال 26 جنوری کو یومِ جمہوریہ کی تقریبات میں مہمانانِ خصوصی کے طور پر شرکت کی دعوت قبول کرنے پر تینوں رہنماؤں کا شکریہ ادا کیا ۔ اسٹیٹ کونسلر آنگ سان سوچی کے ساتھ وزیر اعظم کی میٹنگ میں باہمی دلچسپی کے بہت سے موضوعات پر تبادلۂ خیال کیا گیا اور باہمی تعلقات کو مزید مستحکم بنانے کے طریقوں پر غور و خوض کیا گیا ۔ ان میں ، اُن فیصلوں کی پیروی کا معاملہ بھی شامل تھا ، جن پر وزیر اعظم جناب نریندر مودی کے ستمبر ، 2017 ء میں میانما کے دورے کے دوران فیصلے کئے گئے تھے ۔ وزیر اعظم پھوک کے ساتھ میٹنگ میں دونوں رہنماؤں نے دونوں ملکوں کے درمیان جامع اسٹریٹیجک شراکت داری کے فریم ورک کے اندر باہمی تعلقات کے بڑھنے پر اطمینان کا اظہار کیا ۔ جن شعبوں میں دونوں ملکوں کے درمیان باہمی شراکت داری ہے ، اُن میں ہندوستان بحر الکاہل علاقہ ، دفاع ، تیل اور گیس ، تجارت اور سرمایہ کاری شامل ہیں ۔ دونوں رہنماؤں نے اس بات سے اتفاق کیا کہ اس دورے کے دوران ، جن دو سمجھوتوں پر دستخط کئے گئے ہیں ، اُن سے ہندوستان – ویتنام تعلقات کو مزید فروغ حاصل ہو گا ۔ ان سمجھوتوں کا تعلق اطلاعات اور نشریات کے شعبوں میں تعاون سے ، معلومات حاصل کرنے کے مرکز کے قیام اور آسیان – ہندوستان خلائی تعاون کے تحت ویتنام میں معلومات کی پروسیسنگ کی سہولت فراہم کرنے سے ہے ۔ انہوں نے 100 ملین امریکی ڈالر کے قرضے کو بروئے کار لانے پر اطمینان کا اظہار کیا ، جس کے تحت سمندر میں پیٹرول ویسلس ( او پی وی ) کی تیاری کے سلسلے میں کنٹریکٹ دیا گیا ہے ۔ انہوں نے یہ فیصلہ بھی کیا کہ 500 ملین امریکی ڈالر کے دوسرے قرضے کو بھی جلد بروئے کار لایا جائے ۔ صدر دوترتے کے ساتھ میٹنگ میں دونوں رہنماؤں نے نومبر ، 2017 ء میں اپنی میٹنگ کے بعد سے باہمی تعلقات اور عالمی نیز علاقائی صورت حال میں پیش رفت کا جائزہ لیا ۔ اس بات سے اتفاق کیا گیا کہ دونوں ملکوں کے درمیان تعاون کی رفتار مزید تیز کی جائے ، خاص طور پر بنیادی ڈھانچے کی ترقی کے شعبے میں ۔ انہوں نے اس بات سے اتفاق کیا کہ مشرق کی طرف توجہ دینے کی ہندوستان کی پالیسی اور فلپائن کے ‘ تعمیر – تعمیر – تعمیر پروگرام ’کے تحت دونوں ملکوں کے پرائیویٹ سیکٹروں میں بہت سے ایسے شعبے ہیں ، جن میں تعاون کیا جا سکتا ہے ۔ دونوں رہنماؤں کی موجودگی میں انویسٹ انڈیا اور بورڈ آف انویسٹمنٹ آف فلپنس کے درمیان مفاہمت نامے کا تبادلہ کیا گیا ۔ تینوں میٹنگوں میں دورے پر آنے والے معزز رہنماؤں نے ہندوستان – بحر الکاہل علاقے میں امن ، سلامتی اور اقتصادی ترقی کے لئے آسیان – ہندوستان تعلقات کی اہمیت کو اجاگر کیا اور اے آئی سی ایس میں ہونے والے تبادلۂ خیال کے لئے نیک خواہش کا اظہار کیا ۔ ( م ن ۔ج ۔ ع ا ۔ 25 – 01 – 2018 )
کابینہ نے جولائی 2019 سے پانچ فی صد اضافی ڈی/ڈی آر کو منظوری دی

نئی دہلی،9 اکتوبر 2019/وزیراعظم جناب نریندر مودی کی صدارت میں مرکزی کابینہ نے مرکزی حکومت کے ملازمین اور پنشن پانے والوں کے لئے یکم جولائی2019 سے مہنگائی بھتے(ڈی اے) /ڈی آر میں مزید پانچ فی صد اضافے کی منظوری دی ہے جو بیسک پے/پنشن پر موجودہ 12 فی صد کے علاوہ ہوگی۔ مہنگائی بھتے میں یہ اضافہ ساتویں تنخواہ کمیشن میں کی گئی سفارشات میں پیش کئے گئے تسلیم شدہ فارمولے کے مطابق کیا گیا ہے۔ مہنگائی بھتے اور مہنگائی سے راحت (ڈی اے/ڈی آر) سے حکومت کو 20-2019 کے مالی سال میں 10606.20 کروڑ روپے (جولائی 2019 سے فروری 2020تک ، 8مہینے کے لئے) جبکہ سالانہ 15909.35 کروڑ روپے کا اضافی بوجھ برداشت کرنا پڑے گا۔ اس اضافے سے 49.93 لاکھ مرکزی حکومت کے ملازمین اور 65.25 لاکھ پینش پانے والوں کو فائدہ ہوگا۔ مہنگائی بھتے میں اس اضافے سے حکومت کو سالانہ 8690.20 کروڑ روپے کا اضافی بوجھ پڑے گا جبکہ سال 20-2019 میں اس اضافے سے حکومت کو 5726.80 کروڑ روپے کا اضافی خرچ برداشت کرنا پڑے گا۔(جولائی 2019 سے فروری 2020تک ، 8مہینے کے لئے)۔ پنشن پانے والوں کے لئے مہنگائی سے راحت (ڈی آر) میں اس اضافے سے حکومت کو سالانہ 7319.15 کروڑ روپے کا اضافی خرچ بڑھے گا جبکہ رواں مالی سال میں اس حکومت کو 4870 کروڑ روپے اضافی برداشت کرنے ہوں گے۔ ڈی اے /ڈ ی آر مرکزی حکومت کےملازمین /پنشن پانے والوں کو ان کی بنیادی تنخواہ/پنشن کی حقیقی قدر کو قیمتوں میں اضافے سے تحفظ دینے کے لئے ادا کیا جاتا ہے۔ مہنگائی بھتے/ مہنگائی سے راحت پر سال میں دو دفعہ ، یکم جنوری اور یکم جولائی کو نظر ثانی کی جاتی ہے۔ ۔۔۔۔۔۔۔۔۔۔۔ م ن۔ و ۔ ج۔
اسرائیل کے وزیراعظم کے بھارت کے دوران ہونے والے مفاہمت ناموں؍ معاہدوں کی فہرست

نئی دہلی،15؍جنوری، 1-بھارت اور اسرائیل کے درمیان سائبر سکیورٹی میں تعاون پر مفاہمت نامہ۔ بھارت کی طرف سے سکریٹری (ای آر) جناب وجے گوکھلے، اسرائیل کی جانب سے حکومت اسرائیل، ایم او ایف اے کے ڈائریکٹر جنرل جناب یووال روٹم۔ 2-تیل اور گیس کے شعبے میں تعاون کے لئے پیٹرولیم اور قدرتی گیس کی وزارت اور توانائی کی وزارت کے درمیان تعاون کا مفاہمت نامہ۔ بھارت کی طرف سے سکریٹری (ای آر) جناب وجے گوکھلے، اسرائیل کی جانب سے بھارت میں اسرائیل کے سفیر جناب ڈینئل کارمن۔ 3-فضائی ٹرانسپورٹ کے معاہدے میں ترمیم پر بھارت اور اسرائیل کے درمیان پروٹوکول۔ بھارت کی جانب سے شہری ہوابازی کے سکریٹری جناب نائن چوبے، اسرائیل کی جانب سے بھارت میں اسرائیل کے سفیر ڈینئل کارمن۔ 4-بھارت اور اسرائیل کے درمیان فلمیں بنانے میں اشتراک پرمعاہدہ۔ بھارت کی جانب سے اطلاعات ونشریات کی وزارت کے سکریٹری این کے سنہا، اسرائیل کی جانب سے بھارت میں اسرائیل کے سفیر ڈینئل کارمن۔ 5-ہومیوپیتھک ادویات میں تحقیق کے شعبے میں تعاون کے لئے آیوش کی وزارت کے تحت مرکزی کونسل برائے تحقیق ہومیوپیتھی اور اسرائیل کے شارے زیدک میڈیکل سینٹر، انٹرگریٹو کمپلی مینٹری میڈیسن کے درمیان مفاہمت نامہ۔ بھارت کی طرف سے آیوش کی وزارت کے سکریٹری ویدیا راجیش کوٹیچا، اسرائیل کی جانب سے بھارت میں اسرائیل کے سفیر ڈینئل کارمن۔ 6-خلاء کے شعبے میں انڈین انسٹی ٹیوٹ آف اسپیس سائنس اینڈ ٹیکنالوجی (آئی آئی ایس ٹی) اور اسرائیل کی ٹیکنین-اسرائیل انسٹی ٹیوٹ آف ٹیکنالوجی کے درمیان تعاون پر مفاہمت نامہ۔ بھارت کی جانب سے آئی آئی ایس ٹی کے ڈائریکٹر ڈاکٹر وی کے ددوال، اسرائیل کی جانب سے بھارت میں اسرائیل کے سفیر ڈینئل کارمن۔ 7-انوسٹ انڈیا اور انوسٹ اِن اسرائیل کے درمیان دلچسپی کا مفاہمت نامہ۔ بھارت کی جانب سے انوسٹ انڈیا کے ڈائریکٹر اور سی ای او دیپک باگلا، اسرائیل کی جانب سے بھارت میں اسرائیل کے سفیر ڈینئل کارمن۔ 8-میٹل ایئر بیٹری کے شعبے میں تعاون کے لئے آئی او سی ایل اور فنرجی لمیٹڈ کے درمیان دلچسپی کا مراسلہ۔ بھارت کی جانب سے آئی او سی ایل کے چیئرمین سنجیو سنگھ، اسرائیل کی جانب سے بھارت میں اسرائیل کے سفیر ڈینئل کارمن۔ 9-شمسی حرارتی ٹیکنالوجی میں تعاون کے لئے آئی او سی ایل اور ییدا ریسرچ اینڈ ڈیولپمنٹ کمپنی لمیٹڈ کے درمیان دلچسپی کا مراسلہ۔ بھارت کی جانب سے آئی او سی ایل کے چیئرمین سنجیو سنگھ اور اسرائیل کی جانب سے بھارت میں اسرائیل کے سفیر ڈینئل کارمن۔ ۔
وزیراعظم  کل راجدھانی میں  کھیلو انڈیا  اسکول گیمز  کا افتتاح کریں گے

نئی دہلی، 30جنوری 2018/وزیراعظم جناب نریندر مودی کل یعنی 31 جنوری 2018 کو نئی دہلی کے اندرا گاندھی انڈور اسٹیڈیم میں پہلے‘ کھیلو انڈیا اسکول گیمز’ کا افتتاح کریں گے۔ ہمارےملک میں کھیلے جانے والے ہرطرح کے کھیلوں کے لئے ایک مستحکم فریم ورک تیار کرکے اور ہندستان کو ایک بڑے اسپورٹنگ ملک کے طو ر پر تیار کرکے زمینی سطح پر ہندستان میں کھیل کود کے رواج کو ازسر نو تازہ کرنے کی غرض سے کھیلو انڈیا پروگرام شروع کیا گیا ہے۔ وزیراعظم نریندر مودی کے خواب کھیلو انڈیا کے پیش نظر اس پروگرام سے مختلف کھیلوں میں اسکول سے نوجوان ٹیلنٹ کی شناخت کرنے اور انہیں مستقبل کے کھیلوں کے چیمپئن بنانے میں مدد ملے گی۔ ایک اعلی اختیاراتی کمیٹی کے ذریعہ مختلف سطحوں پر کھیل کے ترجیحی شعبوں میں شناخت کئے جانے والے ہونہار کھلاڑیوں کو سالانہ پانچ لاکھ روپے کی مالی امداد 8 سال تک مہیا کرائی جائے گی۔ کھیلو انڈیا اسکول گیمز کا انعقاد نئی دہلی میں 31 جنوری سے 8 فروری 2018 کے درمیان منعقد ہورہے ہیں۔ سولہ قسم کے کھیلوں یعنی تیر اندازی ، ایتھلیٹکس ، بیڈمنٹن، باسکٹ بال، باکسنگ ، فٹبال ، جمناسٹک، ہاکی، جوڈو، کبڈی، کھو کھو، نشانہ بازی، تیراکی، والی بال ، ویٹ لفٹنگ اور کشتی کے مقابلوں میں حصہ لینے کے لئے 17 سال سے کم عمر کے کھلاڑیوں کو دعوت دی گئی ہے ۔ ان گیمز میں ہندستان کے کھیلوں میں بڑھتی صلاحیتوں پر روشنی ڈالی جائے گی اور ہندستان کے کھیل کود کی صلاحیت کا مظاہرہ کیا جائے گا۔ کھیلو انڈیا اسکول گیمز میں فاتحین کو 199 طلائی تمغے، 199 نقرئی تمغے اور 275 کانسہ کے تمغے دیئے جارہے ہیں۔ گیمز میں 18 سال کے کم عمر گروپ کے ہونہار کھلاڑی اپنی قسمت آزمائیں گے۔ م ن۔ ش س۔ ج۔
وزیر اعظم نے ستیش کمار  شیو لنگم کو مردوں کے 77 کلو گرام ویٹ لفٹنگ میں طلائی تمغہ جیتنے پر مبارکباد پیش کی

نئی دہلی۔07 اپریل وزیر اعظم جناب نریندر مودی نے ویٹ لفٹر ستیش کمار شیو لنگم کو دولت مشترکہ کھیلوں میں طلائی تمغہ جیتنے پر مبارکباد دی ہے۔ وزیر اعظم نے کہا "ہندوستان کے ویٹ لفٹرز میڈل کے فہرست میں ہمارے مقام کو بھی اوپر اٹھا رہے ہیں۔ ستیش کمار شیو لنگم نے 77 کلو گرام کے ویٹ لفٹنگ میں طلائی تمغہ جیت کر قابل ستائش کام کیا ہے۔ مسلسل 2 دولت مشترکہ کھیلوں میں – گلاسگو 2014 اور گولڈ کوسٹ 2018 – میں لگاتار طلائی تمغے جیت کر وہ تاریخ میں درج ہو چکے ہیں۔’’ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(